Welsh / Film and Television Studies | CADARN Learning Portal
Home / Search results / Welsh / Film and Television Studies
Wrth ddewis astudio'r cwrs BA Cymraeg ac Astudiaethau Ffilm a Theledu ym Mhrifysgol Aberystwyth, byddi'n astudio mewn dwy adran uchel iawn eu bri sy'n arloesi o ran dysgu ac ymchwil, sef Adran y Gymraeg a'r Adran Astudiaethau Theatr, Ffilm a Theledu. Mae'r ddwy adran yn cynnig amrywiaeth ddigymar o ddewisiadau i fyfyrwyr, arbenigedd staff a'r cyfleusterau diweddaraf. Maent yn cyfuno dulliau creadigol a beirniadol o ymdrin â'u ddisgyblaethau drwy waith ymarferol arloesol ac ymchwil ysgolheigaidd heriol.
theledu
Ers gadael y Brifysgol yn Aberystwyth rydw i nawr yn gweithio ar raglenni plant i gwmni teledu Boomerang yng Nghaerdydd. Roeddwn i wastad wedi bod eisiau gweithio yn y cyfryngau, felly roedd y dewis i astudio ym Mhrifysgol Aberystwyth yn un hawdd. Dros y tair blynedd, bues yn ffodus iawn i ddysgu gan ddarlithwyr profiadol, deallus, a oedd o hyd yn barod i helpu, ac fe gafon ni dipyn o hwyl drwy gydol y cwrs. Cefais gyfle i ddefnyddio amrywiaeth eang o offer modern a oedd yn golygu fod gennyf y gallu a'r ddealltwriaeth i weithio gyda'r offer diweddaraf wrth fynd allan i'r byd mawr i chwilio am waith. Mae Aberystwyth yn sicr yn le hoffus iawn i astudio, ac nid yn unig y mae'r cwrs wedi ei gynllunio mewn ffordd sy'n rhoi'r cyfle i bobl astudio pob agwedd ar fyd teledu, ond mae hefyd yn rhoi'r gallu i'r unigolyn adeiladu'r cwrs mewn modd sy'n caniatáu iddyn nhw ddysgu'r sgiliau priodol sydd o ddiddordeb iddyn nhw. Rhywbeth sydd wedi bod o help mawr i mi yn bersonol ydy'r ffaith fod gan yr Adran yn Aberystwyth gysylltiadau da â chwmni teledu Boomerang, a oedd yn golygu fod nifer o'r myfyrwyr, yn cynnwys fi, wedi cael y cyfle i wneud profiad gwaith gyda'r cwmni, yn enwedig tra roeddynt yn defnyddio stiwdio o fewn ein Adran i recordio rhaglenni. Golygodd hyn i Boomerang gynnig swydd i mi yn syth wedi gadael Aberystwyth. Felly rydw i'n hynod o ddiolchgar i'r Adran, a'r darlithwyr am y cyfleodd y maent wedi'u rhoi i mi. Mi wnes i fwynhau pob eiliad o fy amser yn Aberystwyth, ac mae wir yn lle sy'n cynnig bywyd myfyriwr anhygoel, heb sôn am roi'r profiad a'r ddealltwriaeth sydd angen ar fyfyrwyr i ddechrau ar eu gyrfa. Byddwn yn argymell i unrhyw un sydd â diddordeb yn y maes i ystyried y cwrs yma o ddifri. Nathan Ifans
Mae graddedigion Adran y Gymraeg yn mynd ymlaen i swyddi ardderchog ac fel y soniwyd mae lefel cyflogadwyedd yr Adran yn 100% ar hyn o bryd. Mae llawer o'n graddedigion yn mynd ymlaen i fyd addysg, tra bo'r cyfryngau Cymraeg yn denu llawer i berfformio, gweinyddu a chynhyrchu. Aiff rhai o raddedigion yr adran i weithio mewn meysydd fel gwaith cymdeithasol a'r gyfraith. Yn sgil Deddf yr Iaith Gymraeg a sefydlu'r Cynulliad Cenedlaethol cynyddodd y galw am weision sifil sy'n medru'r Gymraeg, ac am bobl i gyfieithu ac i weinyddu mewn sawl cylch. Mae graddedigion yr adran hefyd yn cael swyddi mewn amrywiaeth eang o feysydd eraill fel cyhoeddi llyfrau, y diwydiant twristiaeth, masnach a'r heddlu. Bydd y sgiliau ymchwilio a dadansoddi y byddi wedi eu datblygu dros gyfnod dy gwrs gradd hefyd yn sail cadarn i astudio'n uwchraddedig ac am yrfa yn y byd academaidd.